
TERMENI DE REFERINŢĂ

Selectarea a doi consultanți pentru prestarea serviciilor de instruire pentru organizațiile societății civile (OSC) privind elaborarea propunerilor de proiect în domeniul dezvoltării serviciilor sociale pentru copii aflați în situație de risc

DATE GENERALE
	Organizația:
	Instituția Privată Keystone Moldova

	Tip concurs:
	Național (doar pentru persoane rezidente în Republica Moldova)

	Sector:
	Protecție socială / dezvoltare comunitară

	Tipul contractului:
	Prestare servicii (consultant individual), 2 contracte separate

	Locație:
	Republica Moldova

	Termen limită de depunere:
	

	Volumul estimat ore de consultanță:
	280 

	Perioada de implementare:
	17 august – 30 noiembrie 2026



INFORMAȚIE GENERALĂ
I.P. Keystone Moldova (în continuare – Keystone Moldova) a fost fondată în anul 2004 de către organizația Keystone Human Services International din SUA și are drept scop de a contribui la incluziunea socială a grupurilor vulnerabile. Misiunea I.P. Keystone Moldova constă în promovarea şi dezvoltarea oportunităţilor exprimate sub formă de asistență tehnică, servicii de consultanță, servicii directe de suport, instruiri, transmitere de bune practici, suport financiar şi administrativ în scopul sporirii gradului de independenţă și asigurării incluziunii sociale a persoanelor din Moldova care au nevoie de sprijin din cauza dizabilităţii, sărăciei, abandonului, instituţionalizării şi altor condiţii sociale adverse.

Din 01 februarie 2026, IP Keystone Moldova a demarat implementarea Proiectului „Societate civilă mai puternică - copilărie mai sigură: Sprijinirea transformării sistemului de protecție a copilului în Republica Moldova” finanțat de Uniunea Europeană, co-finanțat și implementat de IP Keystone Moldova, AO ,, CCF Moldova- Copil, Comunitate, Familie” și AO ,,Parteneriate pentru Fiecare Copil”.

Obiectivul general al proiectului: Consolidarea rolului organizațiilor societății civile prin sporirea contribuției acestora la întărirea sistemului de protecție a copilului din Republica Moldova.

Obiectivele proiectului:
1) Consolidarea capacității sistemului de protecție a copilului pentru implementarea eficientă a măsurilor de prevenire a separării copilului de familie, a abuzului, abandonului și instituționalizării.
2) Creșterea accesului copiilor aflați în situații de risc și al familiilor acestora la servicii de protecție de calitate, durabile, centrate pe familie și bazate pe comunitate.

În cadrul Proiectului, Keystone Moldova contractează doi consultanți pentru facilitarea procesului de dezvoltare a propunerilor de proiect de către organizațiile societății civile selectate în domeniul dezvoltării serviciilor sociale pentru copii aflați în situație de risc. Consultanții vor livra 2 ateliere de dezvoltare a propunerilor de proiect, a câte 1,5 zile fiecare, și vor oferi suport metodologic participanților în structurarea și formularea propunerilor de proiect.

În cadrul proiectului, a fost lansat Concursul de granturi pentru dezvoltarea serviciilor sociale pentru copii aflați în situație de risc. Concursul prevede 2 loturi:
Lot 1 -  Dezvoltarea serviciilor sociale ,,Casă Comunitară” pentru copii cu dizabilitate severă din instituțiile rezidențiale;
Lot 2 -  Dezvoltarea serviciilor sociale pentru prevenirea separării copilului de familie.

Concursul de granturi, se desfășoară în 2 etape: 
1)	manifestarea interesului/prezentarea conceptelor de proiect; 
2)	prezentarea propunerilor de proiect de către organizațiile ale căror concepte vor fi pre-selectate.
Pentru Lotul 1 vor fi preselectate 8 OSC-uri, iar pentru Lotul 2 – 12 OSC-uri pentru dezvoltarea propunerilor de proiect.
Astfel, OSC-urile care au fost pre-selectate la etapa de manifestare a interesului/prezentarea conceptelor de proiect, vor participa la un atelier de 1,5 zile pentru dezvoltarea propunerii de proiect pentru fiecare lot. Organizarea atelierelor va avea drept scop sporirea capacității organizațiilor societății civile (OSC) în dezvoltarea serviciilor sociale de înaltă calitate și sustenabile. 
Atelierele se vor axa pe:
1) Aspectele cheie în dezvoltarea propunerii de proiect; 
2) Proiectarea și implementarea serviciului social ,,Casă Comunitară” 
3) Proiectarea și implementarea serviciilor sociale pentru prevenirea separării copilului de familie; 
4) Proiectarea și implementarea programelor la nivel local pentru îmbunătățirea competențelor de partenting a părinților aflați în situații de vulnerabilitate. 
5) Proiectarea activităților de comunicare și sensibilizare la nivel comunitar privind situația și nevoile copiilor aflați în situație de risc, cu scopul de a spori gradul de informare și implicare a comunității.
6) Proiectarea activităților de creare și consolidare a parteneriatelor la nivel local, în vederea facilitării cooperării dintre actorii relevanți, asigurării implementării eficiente a intervențiilor și susținerii sustenabilității serviciului care urmează să fie dezvoltat.
Pentru Lotul 1, consultanții vor elabora un concept pentru dezvoltarea serviciilor ,,Casă Comunitară” în conformitate cu cadrul normativ național în vigoare în baza căruia vor facilita dezvoltarea propunerilor de proiect de către organizațiile pre-selectate.  
Pentru Lotul 2,  consultanții vor oferi suport, în baza conceptelor pre-selectate, pentru dezvoltarea propunerilor de proiect pentru prevenirea separării copilului de familie și a programelor la nivel local pentru îmbunătățirea competențelor de partenting a părinților aflați în situații de vulnerabilitate. 
Pentru livrarea atelierelor, Keystone Moldova contractează doi consultanți care vor lucra în echipă, și care vor aplica la concurs cu un dosar comun. Consultanții vor fi responsabili de elaborarea conținutului și prestarea atelierelor în conformitate cu obiectivele proiectului. 
Perioada estimată pentru livrarea atelierelor este pentru:
Lot 1 – luna august 2026
Lot 2 – luna septembrie 2026
Consultanții vor fi angajați împreună pentru ambele loturi, respectiv în echipă, și vor aplica la concurs cu un dosar comun. Aceștia vor fi responsabili de elaborarea conținutului și de prestarea atelierelor în conformitate cu obiectivele proiectului. 
Volumul total de lucru estimat pentru ambele loturi este de 280 de ore de consultanță.
SCOPUL ȘI OBIECTIVELE CONSULTANȚEI
Scop: Consolidarea capacităților organizațiilor societății civile selectate de a elabora propuneri de proiect relevante, coerente și fezabile, în conformitate cu obiectivele programului de granturi din cadrul proiectului ,,Societate civilă mai puternică - copilărie mai sigură: Sprijinirea transformării sistemului de protecție a copilului în Republica Moldova”.

Sarcini și activități specifice:
· Analiza documentației programului de granturi și a dosarelor de manifestare a interesului/conceptelor depuse de OSC-urile pre-selectate.
· Elaborarea conceptului de organizare pentru fiecare atelier, adaptat specificului Lotului, inclusiv agenda și metodologia de lucru.
· Elaborarea conceptului pentru dezvoltarea serviciului ,,Casă Comunitară” cu descrierea activităților aferente.
· Elaborarea materialelor de instruire și a instrumentelor practice pentru dezvoltarea propunerilor de proiect, adaptate specificului serviciilor sociale aferente fiecărui lot, precum și elaborarea chestionarelor pentru evaluarea participanților înainte și după instruire.
· Facilitarea a două sesiuni de dezvoltare a proiectelor de 1,5 zile pentru participanții din lotul atribuit.
· Furnizarea de feedback tehnic și mentorat individualizat pentru participanți, la solicitare, pentru consolidarea logicii intervenției, cadrului de rezultate, bugetului și planului de implementare ale propunerilor de proiect, cu asigurarea a minimum 4 ore de mentorat per proiect.
· Prezentarea unui scurt raport de consultanță privind atelierele livrate și recomandările formulate pentru propunerile de proiect.
· Prezentarea unui scurt raport de consultanță privind sesiunile de mentorat oferite pentru îmbunătățirea propunerilor de proiect.
LIVRABILE
	Nr.
	Sarcini
	Livrabile
	Număr ore de consultanță

	1
	Analiza documentației programului de granturi și dosarelor de manifestare a interesului/ conceptelor depuse de OSC-urile selectate pentru ambele loturi. Elaborarea conceptului de organizare a atelierelor pentru fiecare lot de concurs de granturi.
	Concept de organizare a atelierelor de dezvoltare a proiectelor pentru fiecare lot de concurs de granturi.
	16 ore

	2
	Elaborarea agendei, metodologiei și materialelor de instruire pentru 2 ateliere de dezvoltare a proiectelor.
	Agenda sesiunilor și setul de materiale de instruire elaborate.
	24 ore

	3
	Prestarea a 2 ateliere de dezvoltare a proiectelor, a câte 1,5 zile fiecare, pentru OSC-urile selectate.
Facilitarea procesului de structurare și formulare a propunerilor de proiect în cadrul sesiunilor.

	2 ateliere de dezvoltare a proiectelor livrate conform agendei.

	32 ore

	4
	Evaluarea pre- și post-instruire a participanților. Prelucrarea chestionarelor. 
Elaborarea raportului de activitate cu privire la activitatea de consultanță prestată. 
	Raport de activitate cu privire la atelierele de scriere a propunerilor de proiect.
	8 ore

	5
	Organizarea sesiunilor de mentorat pentru OSC-urile participante la ateliere. Elaborarea raportului cu privire la sesiunile de mentorat.
	Raport de activitate cu privire la activitatea de mentorat pentru OSC-uri prestată.
	200 ore

	
	 
	Total
	280 ore


CALIFICĂRI ȘI EXPERIENȚĂ NECESARE
· Studii universitare sau post-universitare în domeniul social (inclusiv în asistență socială, sociologie, psihologie, comunicare); 
· Experiență în oferirea de asistență tehnică și suport organizațiilor societății civile în dezvoltarea serviciilor sociale; 
· Experiență în elaborarea suporturilor de curs și livrarea instruirilor pentru organizații ale societății civile în scrierea și implementarea proiectelor care vizează dezvoltarea serviciilor sociale;
· Abilități organizatorice excelente, capacități de acordare a serviciilor de mentorat pentru OSC-uri.

CRITERII DE EVALUARE A OFERTELOR
	Nr.
	Criteriu
	Punctaj maxim

	1
	Studii universitare sau post-universitare în domeniul social (inclusiv în asistență socială, sociologie, psihologie, comunicare);
	10

	2
	Experiență în oferirea asistenței tehnice și suport organizațiilor societății civile în dezvoltarea serviciilor sociale; 
	35

	3
	Experiență în elaborarea suporturilor de curs și livrarea sesiunilor de instruire în scrierea și implementarea proiectelor care vizează dezvoltarea serviciilor sociale; 
	25

	4
	Experiență în livrarea instruirilor pentru organizații ale societății civile;
	20

	5
	Oferta financiară
	10

	
	Total
	100


Notă: Criteriile de evaluare vor fi aplicate în mod cumulativ, având în vedere experiența profesională a ambilor consultanți care depun candidatura în cadrul aceluiași dosar comun.
Evaluarea dosarelor va fi realizată în două etape: 
1) Analiza CV-urilor candidaților în raport cu criteriile de evaluare enunțate și calcularea punctajului mediu atribuit. Punctajul minim de calificare pentru a trece în etapa a doua de evaluare este de – 60 puncte. 
2) Evaluarea ofertelor financiare prin convertirea ofertei financiare în punctaj și calcularea punctajului total evaluat. 
Oferta financiară va acumula un punctaj de la 0 la 10 puncte în conformitate cu formula de calcul unică.
Variabile:
Σ oferta suma propusă în ofertă financiară;
Σ max suma propusă în cea mai mare ofertă financiară;
Σmin suma propusă în cea mai mică ofertă financiară;
Pfin_max valoarea maximă a ofertei financiare (% ofertei financiare) din punctajul total;
Pteh_max valoarea maximă a ofertei tehnice (% ofertei financiare) din punctajul total
Punctaj total max = Pteh_max + Pfin-max;
K = (Σ max - Σmin) / Pfin_max;
Δ = Σmax / K – Pfin_max
Punctaj oferta financiară = Pfin_max – (Σoferta / K - Δ).
Punctajul final al evaluării pentru determinarea deciziei (maximum 100 de puncte) va reprezenta o cumulare a punctajului obținut de oferta tehnică (maximum 90 de puncte) și oferta financiară (maximum 10 de puncte).
Echipa de consultanți cu punctajul total evaluat mai mare va fi desemnată câștigătoare.
PROCEDURA DE APLICARE
Dosarul va fi întocmit strict în conformitate cu Termenii de referință și va include:
· [bookmark: _Hlk156221102]CV-urile fiecărui membru a echipei de consultanți, care vor conține și datele de contact a 2 persoane de referință;   
· Oferta financiară elaborată în conformitate cu Anexa 1;
· Echipa de consultanți va prezenta o ofertă financiară comună, cu specificarea sarcinilor și a numărului de zile consultanță pentru fiecare consultant, cu specificarea costului zilei de consultanță.
IMPORTANT: Oferta financiară va fi prezentată în lei moldovenești  și va conține toate contribuțiile și impozitul pe venit aferent (valoarea NET-ă + contribuții de asigurări sociale - 24% + contribuții de asigurări medicale - 9% + Impozitul pe venit).
· Declarația pe propria răspundere cu privire la statutul ofertantului conform Anexei 2 pentru fiecare membru al echipei de consultanți. 

Documentele expediate urmează a fi datate și semnate de către candidat.
Transmiterea ofertelor va avea loc până la data 29 iulie 2026, ora 18:00 la adresa de e-mail moldova@khs.org, cu mențiunea subiectului e-mailului „2026_UE_ChildCare_RTO_001_(nume aplicant)”. 

Informații suplimentare pot fi obținute de la Ana Prasolov, directoare de proiect, e-mail: aprasolov@khs.org, tel. +373 68512233.
Întrebările de clarificare pot fi transmise în formă scrisă pe adresa de email aprasolov@khs.org până la data de 28 iulie 2026, ora 14:00.
PERIOADA DE CONTRACTARE: August – Noiembrie 2026
Echipa de consultanți va planifica și coordona toate activitățile cu managerul proiectului „Societate civilă mai puternică - copilărie mai sigură: Sprijinirea transformării sistemului de protecție a copilului în Republica Moldova” finanțat de Uniunea Europeană, co-finanțat și implementat de IP Keystone Moldova, AO ,, CCF Moldova- Copil, Comunitate, Familie” și AO ,,Parteneriate pentru Fiecare Copil”.

I.P. Keystone Moldova va negocia și semna cu fiecare consultant un contract de prestări servicii. Achitarea serviciilor va fi efectuată în conformitate cu contractul de prestări servicii. Condițiile de plată vor fi negociate și agreate de ambele părți. Plata va fi efectuată în lei moldovenești, prin transfer bancar.
CONFIDENȚIALITATE ȘI PROTECȚIA DATELOR CU CARACTER PERSONAL
Dosarele de participare înscrise la concurs vor conține, direct sau indirect, date cu caracter personal. Keystone Moldova va asigura confidențialitatea datelor cu caracter personal în procesul de colectare, prelucrare și stocare a acestora în condițiile prevăzute de Legea nr.133/2011 privind protecția datelor cu caracter personal.
CONFLICT DE INTERESE
Principiile fundamentale pe care Keystone Moldova dorește să le accentueze în sfera conflictului de interese sunt:
· Toate conflictele de interese potențiale sau care sunt în efect trebuie declarate;
· Nici o persoană nu ar trebui să fie în poziție de decident asupra cazului său;
· Self-dealing-ul este interzis.
ANTIFRAUDĂ ȘI CORUPȚIE
Keystone Moldova aplică cu strictețe politica de zero toleranță la practicile interzise, inclusiv fraudă, corupție, complicitate, practici ne-etice sau ne profesionale și obstrucționarea ofertanților. Keystone Moldova solicită tuturor ofertanților să respecte cel mai înalt standard de etică în timpul procesului de achiziție și implementare a contractului.
SALVGARDARE
Keystone Moldova declară toleranță zero față de toate formele de abuz și exploatare față de copii și adulții vulnerabili. 
Prestatorul de servicii va respecta toate legile, reglementările și cele mai bune practici aplicabile cu privire la protecția grupurilor vulnerabile, inclusiv, dar fără a se limita la copii, vârstnici și persoane cu dizabilități, și va implementa politicile, procedurile, instruirea și măsurile de raportare necesare pentru a asigura protecția acestora în timpul desfășurării activităților.
Prestatorul va respecta și va aplica o politică de toleranță zero față de orice formă de abuz sexual, hărțuire sau exploatare. Aceasta include, dar nu se limitează la, orice activitate sexuală cu copii sau alte persoane vulnerabile, și orice favoruri sexuale în schimbul ajutorului sau asistenței. Toți angajații, agenții, subcontractorii sau alți reprezentanți ai Prestatorului vor respecta toate legile și reglementările aplicabile legate de comportamentul sexual necorespunzător și vor urma instruirea necesară pentru a preveni și a răspunde la un astfel de comportament. Prestatorul va investiga și va aborda prompt orice acuzații sau suspiciuni de abuz sau exploatare sexuală și va raporta astfel de incidente autorităților legale corespunzătoare, în conformitate cu legile aplicabile.

